CELEX: 32021D0856
Language: hr
Date: 2021-05-26 00:00:00
Title: Provedbena odluka Komisije (EU) 2021/856 оd 25. svibnja 2021. o utvrđivanju datuma na koji Ured europskog javnog tužitelja preuzima istražne zadaće i zadaće kaznenog progona

28.5.2021   
               
               
                  HR
               
               
                  Službeni list Europske unije
               
               
                  L 188/100
               
            
         PROVEDBENA ODLUKA KOMISIJE (EU) 2021/856
         оd 25. svibnja 2021.
         o utvrđivanju datuma na koji Ured europskog javnog tužitelja preuzima istražne zadaće i zadaće kaznenog progona
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (1), a posebno njezin članak 120. stavak 2. drugi podstavak,
         budući da:
         
                     (1)
                  
                  
                     U skladu s člankom 120. stavkom 2. drugim podstavkom Uredbe (EU) 2017/1939 EPPO treba preuzeti istražne zadaće i zadaće kaznenog progona koje su mu dodijeljene tom uredbom na datum koji će Komisija utvrditi svojom odlukom na prijedlog glavnog europskog tužitelja nakon osnivanja EPPO-a.
                  
               
                     (2)
                  
                  
                     Glavni europski tužitelj predložio je Komisiji 7. travnja 2021. da EPPO preuzme istražne zadaće i zadaće kaznenog progona 1. lipnja 2021.
                  
               
                     (3)
                  
                  
                     EPPO je nedjeljivo tijelo Unije koje djeluje kao jedinstveni ured s decentraliziranom strukturom. Njegova središnja razina sastoji se od kolegija, stalnih vijeća, glavnog europskog tužitelja, zamjenikâ glavnog europskog tužitelja, europskih tužitelja i upravnog direktora. Glavni europski tužitelj, europski tužitelji, zamjenici glavnog europskog tužitelja i upravni direktor EPPO-a imenovani su odlukama donesenima 23. listopada 2019. (2), 27. srpnja 2020. (3), 11. studenoga 2020. (4) i 20. siječnja 2021. (5). Kolegij je osnovan 28. rujna 2020. U skladu s člankom 21. stavkom 2. Uredbe (EU) 2017/1939 kolegij je 12. listopada 2020. donio unutarnji poslovnik EPPO-a. Kolegij je 25. studenoga 2020. na temelju članka 10. stavka 1. prvog podstavka Uredbe (EU) 2017/1939 donio pravila o stalnim vijećima. Zaposleno je osoblje EPPO-a, kako je definirano u članku 2. stavku 4. Uredbe (EU) 2017/1939.
                  
               
                     (4)
                  
                  
                     Decentralizirana razina EPPO-a sastoji se od delegiranih europskih tužitelja koji su smješteni u državama članicama koje sudjeluju u pojačanoj suradnji u vezi s osnivanjem EPPO-a („države članice”). Kolegij je 29. rujna 2020. na temelju članka 114. točke (c) Uredbe (EU) 2017/1939 donio pravila o uvjetima zapošljavanja delegiranih europskih tužitelja. Do 1. lipnja 2021. trebalo bi imenovati najmanje dva delegirana europska tužitelja za svaku državu članicu. Na dan donošenja ove Odluke EPPO je već imenovao najmanje dva delegirana europska tužitelja po državi članici, osim za Finsku i Sloveniju (6). Primjereno razdoblje u kojem su države članice mogle za mjesto delegiranog europskog tužitelja predložiti svoje kandidate već je isteklo. Ta situacija ne bi trebala spriječiti učinkovit početak rada EPPO-a jer u skladu s člankom 28. stavkom 4. Uredbe (EU) 2017/1939 postoji mogućnost da europski tužitelj dotičnih država članica sâm provede istragu u tim državama članicama, sa svim ovlastima, odgovornostima i obvezama delegiranog europskog tužitelja.
                  
               
                     (5)
                  
                  
                     EPPO-u je dodijeljen autonoman proračun u skladu s višegodišnjim financijskim okvirom za razdoblje od 2021. do 2027. (7), čime se jamči njegova potpuna autonomija i neovisnost.
                  
               
                     (6)
                  
                  
                     U skladu s člankom 44. stavkom 1. Uredbe (EU) 2017/1939 uspostavljen je EPPO-ov sustav vođenja predmeta, koji djeluje na središnjoj i decentraliziranoj razini. U Prilogu toj uredbi, koji je uveden Delegiranom uredbom Vijeća (EU) 2020/2153 (8), navedene su kategorije operativnih osobnih podataka i kategorije ispitanikâ čije operativne osobne podatke EPPO smije obrađivati u kazalu spisa predmeta.
                  
               
                     (7)
                  
                  
                     U skladu s člankom 78. stavkom 5. Uredbe (EU) 2017/1939 kolegij je 21. listopada 2020. donio pravila koja se odnose na EPPO-ova službenika za zaštitu podataka. Kolegij je 28. listopada 2020. donio pravila o obradi osobnih podataka koju provodi EPPO. U skladu s člankom 25. Uredbe (EU) 2018/1725 Europskog parlamenta i Vijeća (9) kolegij je 21. listopada 2020. donio interna pravila o ograničenjima određenih prava ispitanikâ u vezi s obradom administrativnih osobnih podataka u okviru aktivnosti koje provodi EPPO.
                  
               
                     (8)
                  
                  
                     U skladu s člankom 95. Uredbe (EU) 2017/1939 kolegij je 13. siječnja 2021. donio financijska pravila koja se primjenjuju na EPPO.
                  
               
                     (9)
                  
                  
                     U skladu s člankom 106. stavkom 2. Uredbe (EU) 2017/1939 EPPO i Veliko Vojvodstvo Luksemburg sklopili su 27. studenoga 2020. sporazum o sjedištu. Prostorije središnjeg ureda u Luxembourgu stavljene su na raspolaganje EPPO-u.
                  
               
                     (10)
                  
                  
                     U skladu s člankom 107. stavkom 2. Uredbe (EU) 2017/1939 kolegij je 30. rujna 2020. donio interna pravila o jeziku u EPPO-u.
                  
               
                     (11)
                  
                  
                     U skladu s člankom 109. stavkom 2. Uredbe (EU) 2017/1939 kolegij je 21. listopada 2020. donio pravila o pristupu javnosti dokumentima EPPO-a.
                  
               
                     (12)
                  
                  
                     Sve države članice obavijestile su Komisiju o donošenju mjera za prenošenje Direktive (EU) 2017/1371 Europskog parlamenta i Vijeća (10) u nacionalno pravo te su općenito uvele druge odgovarajuće mjere kako bi osigurale da EPPO može započeti s radom.
                  
               
                     (13)
                  
                  
                     Budući da su uvjeti utvrđeni u članku 120. stavku 2. drugom podstavku Uredbe (EU) 2017/1939 ispunjeni, EPPO je osnovan i spreman preuzeti istražne zadaće i zadaće kaznenog progona. Stoga je potrebno utvrditi datum na koji EPPO treba preuzeti te zadaće.
                  
               
                     (14)
                  
                  
                     U skladu s člankom 120. stavkom 2. trećim podstavkom Uredbe (EU) 2017/1939 taj datum ne bi trebao biti raniji od tri godine nakon datuma stupanja na snagu te uredbe. Budući da je Uredba (EU) 2017/1939 stupila na snagu 20. studenoga 2017., taj datum ne bi trebao biti prije 20. studenoga 2020.
                  
               
                     (15)
                  
                  
                     U skladu s člankom 120. stavkom 2. prvim i četvrtim podstavkom Uredbe (EU) 2017/1939 EPPO izvršava nadležnost za sva kaznena djela u okviru svoje nadležnosti počinjena nakon 20. studenoga 2017. ili, za države članice koje sudjeluju u pojačanoj suradnji na temelju odluke donesene u skladu s člankom 331. stavkom 1. UFEU-a, datuma navedenog u dotičnoj odluci.
                  
               DONIJELA JE OVU ODLUKU:
         
            Članak 1.
            Ured europskog javnog tužitelja preuzima istražne zadaće i zadaće kaznenog progona koje su mu dodijeljene Uredbom (EU) 2017/1939 1. lipnja 2021.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 25. svibnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 283, 31.10.2017., str. 1.
         
         
            (2)  SL L 274, 28.10.2019., str. 1.
         
         
            (3)  SL L 244, 29.7.2020., str. 18.
         
         
            (4)  Odluke 010/2020 i 011/2020 kolegija Ureda europskog javnog tužitelja od 11. studenoga 2020.
         
            (5)  Odluka 003/2021 kolegija Ureda europskog javnog tužitelja od 20. siječnja 2021.
         
            (6)  Odluke kolegija Ureda europskog javnog tužitelja: 19/2020 od 25. studenoga 2020. (imenovanje deset delegiranih europskih tužitelja u Saveznoj Republici Njemačkoj); 020/2020 od 25. studenoga 2020. (imenovanje četiriju delegiranih europskih tužitelja u Slovačkoj Republici); 021/2020 od 2. prosinca 2020. (imenovanje dvaju delegiranih europskih tužitelja u Republici Estoniji); 22/2020 od 2. prosinca 2020. (imenovanje jednog delegiranog europskog tužitelja u Saveznoj Republici Njemačkoj); 024/2020 od 9. prosinca 2020. (imenovanje jednog delegiranog europskog tužitelja u Slovačkoj Republici); 007/2021 od 3. veljače 2021. (imenovanje triju delegiranih europskih tužitelja u Republici Litvi); 008/2021 od 5. veljače 2021. (imenovanje triju delegiranih europskih tužitelja u Češkoj Republici); 009/2021 od 10. veljače 2021. (imenovanje šest delegiranih europskih tužitelja u Rumunjskoj); 010/2021 od 10. veljače 2021. (imenovanje dvaju delegiranih europskih tužitelja u Kraljevini Nizozemskoj); 016/2021 od 17. ožujka 2021. (imenovanje jednog delegiranog europskog tužitelja u Kraljevini Belgiji); 022/2021 od 7. travnja 2021. (imenovanje triju delegiranih europskih tužitelja u Republici Bugarskoj); 024/2021 od 7. travnja 2021. (imenovanje dvaju delegiranih europskih tužitelja u Republici Hrvatskoj); 025/2021. od 7. travnja 2021. (imenovanje dvaju delegiranih europskih tužitelja u Češkoj Republici); 026/2021 od 21. travnja 2021. (imenovanje četiriju delegiranih europskih tužitelja u Francuskoj Republici); 027/2021 od 21. travnja 2021. (imenovanje četiriju delegiranih europskih tužitelja u Republici Latviji); 031/2021 od 28. travnja 2021. (imenovanje sedam delegiranih europskih tužitelja u Kraljevini Španjolskoj); 032/2021 od 28. travnja 2021. (imenovanje jednog delegiranog europskog tužitelja u Republici Malti); 034/2021 od 3. svibnja 2021. (imenovanje petnaest delegiranih europskih tužitelja u Talijanskoj Republici); 035/2021 od 3. svibnja 2021. (imenovanje četiriju delegiranih europskih tužitelja u Portugalskoj Republici); 037/2021 od 6. svibnja 2021. (imenovanje jednog delegiranog europskog tužitelja u Republici Bugarskoj); 041/2021 od 12. svibnja 2021. (imenovanje jednog delegiranog europskog tužitelja u Republici Malti); 045/2021 od 17. svibnja 2021. (imenovanje jednog delegiranog europskog tužitelja u Kraljevini Belgiji); 046/2021 od 17. svibnja 2021. (imenovanje dvaju delegiranih europskih tužitelja u Republici Austriji); 047/2021 od 17. svibnja 2021. (imenovanje pet delegiranih europskih tužitelja u Helenskoj Republici); 048/2021 od 19. svibnja 2021. (imenovanje dvaju delegiranih europskih tužitelja u Republici Cipru); 059/2021 od 19. svibnja 2021. (imenovanje dvaju delegiranih europskih tužitelja u Velikom Vojvodstvu Luksemburgu);
         
            (7)  SL L 433 I, 22.12.2020., str. 11.
         
         
            (8)  Delegirana uredba Komisije (EU) 2020/2153 оd 14. listopada 2020. o izmjeni Uredbe Vijeća (EU) 2017/1939 u pogledu kategorija operativnih osobnih podataka i kategorija ispitanikâ čije operativne osobne podatke Ured europskog javnog tužitelja smije obrađivati u kazalu spisa predmeta (SL L 431, 21.12.2020., str. 1.).
         
            (9)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).
         
            (10)  Direktiva (EU) 2017/1371 Europskog parlamenta i Vijeća od 5. srpnja 2017. o suzbijanju prijevara počinjenih protiv financijskih interesa Unije kaznenopravnim sredstvima (SL L 198, 28.7.2017., str. 29.).